dh-unibe/image-text_koenigsfelden-charters-post-1500 huggingface dataset:
Konigsf. 979
Staatsarchiv
AARGAU
Conditiones unnder wellchen der hof Lind
soll hingelichen werden ✳
Dem lechenman gibt man den gantzen hof Lind mit gebüwen, ✳
matten, ✳ acheren, ✳ wùhn, ✳ weidt, ✳ holtz ✳ unnd velldt ✳ sandt unndt ✳
zenuͦtzen, ✳ zeäfferen, in baùw unnd ehren zù bring₎ unnd zù erhalt₎ ✳
nach gebühr unnd ervorderendˀ ✳ notuͦrfft. ✳
inn den matten soll der lächenman nützit ufbreche₎ ohne eines
herre₎ hofmeisters vorwüszen unnd bewilligùng. ✳
holtz mag er inn des hofs zuͦgehörig₎ höltzere₎, ✳ doch
allein ✳ zuͦ synem gebruͦch ✳ unnd khein holtz vˀuszere₎. ✳
die weydt unnd holtz im Eyttenberg ✳ behaltet im̄e der hrˀ
hofmeister zuͦ handen des closters vohr.
doch mag der leeman oùch syn vych unnder tags inn dieselbige
gahn lasze₎, ✳ oùch jerlich etwas kalber erziech₎, ✳ doch allso
das die weyd nit ubersetzt werde unnd dem closter vych ann
synem gewonte₎ weydtgang khein abbruͦch bescheche. ✳
es behaltet ime oùch der hrˀ ✳ hofmeister vor zwen acher
uf Lindt, so zuͦ vor bünden gsin, ✳ dieselbige₎ nah synem gefalle₎
zenuͦtzen. ✳
im huͦsz behaltet er imē vor den truͣel, ✳ alles wyngschir ✳
wie oùch den schaff pferich.
dasz huͦsz will er dem leeman wol conditioniert an die
handt gebe₎, ✳ wellches er oùch allso erhalte₎ soll. es were das,
Staatsarchiv
AARGAU
das etwas nüws darin zuͦ machen ✳ oder dasselbig zuͦ tecke₎
manglete, ✳ soll allsz dann der leeman die spysz ✳ unnd dz
kloster den lohn unnd die materialia hinzuͦ thuͦ₎. ✳
die besatzuͦng will dˀ ✳ hrˀ ✳ hofmeister dem leeman uff
gebürende schatzuͦng zuͦstellen, ✳ soll allszdan der uff ✳ odˀ ✳
abgang, gewün unnd verluͦst jedes theils halb syn. ✳ wie oùch
der kalbere₎ ✳ schiff und gshir
schiff unnd gschir, ✳ wie mans zuͦ holtz unnd velldt fùhrt, ✳ soll
schatzuͦngs wysz übergebe₎ werd₎,
der übrig huͦszrath inns kloster glifferet.
wyl uf diserem hof zuͦ wenig höüw wachs, ✳ soll dem leeman
dˀ ✳ höüw zenden von Luͦpfig unnd Huͦse₎ wie untzhero brüchlich
gsin gevollge₎, ✳ doch inn synem eigne₎ koste₎ ingesamlet werd₎.
khein baùw, ✳ fuͦrten, ✳ straùch noch holtz soll ab dem hof
gfùrt werde₎. ✳
nit mehr allsz drey melchkhùe soll der leeman habe₎, ✳
schaff, so er begert, wird man im̄e inn halbe₎ gebe₎. ✳
die räbe₎ werden glychfals vorbehalte₎. ✳ so aber dˀ ✳ leeman
ein halbe juͦcharten davon begerte, ✳ soll im̄e dieselb nebe₎
vorbhalt des zendens ✳ inn halbe₎ gebe₎, ✳ unnd im̄e der baùw
odˀ ✳ mist darzuͦ im kloster allhie vˀzeigt werde₎ nach
notuͦrfft.
hingegen soll dem kloster gevolge₎ den halbige₎ theil der
jerliche₎ nùtzuͦng, so daruͦff erhept wirt ✳ ann allerley getreidt
wie das nam̄en habe₎ mag: ✳ item erps, ✳ rùbe₎ ✳ werch, ✳ flachs ꝫꝭ
unnd inn sùm̄a alles, ✳ allein uszbedingt kruͦttgarte₎ und
acheruͦmb. ✳
wylen aber diser hòf Lind zins unnd zend frey hingeliche₎ wirt, ✳
soll der leeman anstatt deszselben ✳ alle zün inn der weyd
unnd Eyttenberg ,✳ so wytt dz kloster hie vor zuͦnet, inn synem
koste₎ werschafft mach₎ unnd erhalt₎, ✳ inmasze₎ so duͦrch
mangel desze₎ etwas schadens widerfhùre, ✳ er denselbe₎ abzuͦtrage₎ schuͦldig syn soll. ✳
item soll der leeman mit synem zuͦg die kloster bünden allhie
rüste₎ helffe₎, wie ouͦch die notwendig₎ aruͦng₎ inn den zweyen
uf Lindt vorbehaltne₎ achere₎, ✳ wie auͦch inn dem Steinacher
beim kloster, ✳ im fahl derselbig verblybe₎ wuͦrde, ✳ verrichte₎. ✳
doch so er hieuͦnden by dem kloster derglyche₎ etwas arbeitet,
soll lüth unnd guͦt naruͦng gebe₎ werd₎. ✳
deszgleyche₎ so er im Steinacher arbeite₎ sollte, ✳ soll er ein pfluͦg
im kloster find₎. ✳
das getreidt soll im thenn by dem mäsz getheilt werde₎,
im tröschet aber das kloster eine₎ unnd der leeman soll drey
tröscher erhalte₎.
usz gmeinem guͦt soll man ansäye₎,
uf dem abzuͦg so vill angsäyts überlasse₎ werde₎,
allsz man im̄e jetz übergibt. ✳
bürgschafft wirt ervorderet. ✳
Uf sam̄bstag den 4✳ feb✳ hat min hochehrendˀ ✳ herr hofmeister
Johan Geörg im Hof ✳ hievorgedachte₎ Lind Hof Joggli₎ Boszhart von Huͦse₎ im Eygen Am̄pt ✳ unnder oberlütert₎ vorbhaltnùsz₎
hin geliche₎, ✳ für wellche lychenschafft er zuͦ rechte₎ bürge₎ dargestelt unnd erpät₎: ✳ erstlich hr ✳ Davidt Frölich, gleitsman
zuͦ Bruͦgg, ✳ Hanns Heinrich Meyer, deszglyche₎ Cuͦnradt Schaffners,
s✳, erbe₎ zù Huͦse₎, die dann der bürgschafft anredt unnd bekantlich
hiemit oùch mynem hr₎ hofmeister ✳ im fahl etwas mangels unnd
abgangs des ein unnd ander₎ halber erscheine, ✳ solliches gm̄einlich
mit ihr unnd ihrer erb₎ haab unnd guͤte abzuͦtrag₎ ✳ glopt
unnd versproche₎ ✳ habendt. ✳ act₎ ut sùpra. ✳
Staatsarchiv
AARGAU
lychùng ✳
umb den Lind Hof ✳ dem huͦsz
Künigsfelden zuͦghörig ✳
Nͦ 1 ✳
K ✳
inns inquisition büechli
geschrib₎ ✳ 24 ✳ juny ✳ a✳ 1644 ✳